CELEX: 32016R0842
Language: sl
Date: 2016-05-27 00:00:00
Title: Izvedbena uredba Komisije (EU) 2016/842 z dne 27. maja 2016 o spremembi Uredbe (ES) št. 167/2008 glede imena imetnika dovoljenja in trgovskega imena kokcidiostatika (Besedilo velja za EGP)

28.5.2016   
            
            
               SL
            
            
               Uradni list Evropske unije
            
            
               L 141/47
            
         IZVEDBENA UREDBA KOMISIJE (EU) 2016/842
   z dne 27. maja 2016
   o spremembi Uredbe (ES) št. 167/2008 glede imena imetnika dovoljenja in trgovskega imena kokcidiostatika
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               KRKA d.d. je vložila zahtevek v skladu s členom 13(3) Uredbe (ES) št. 1831/2003 s predlogom za spremembo imena imetnika dovoljenja iz Uredbe Komisije (ES) št. 167/2008 (2) o izdaji dovoljenja za kokcidiostatik (Kokcisan 120G).
            
         
               (2)
            
            
               Vložnik trdi, da je s 5. februarjem 2016 prenesel pravice za trženje krmnega dodatka Kokcisan 120G na družbo Huvepharma EOOD. Poleg tega Huvepharma EOOD kot novi lastnik pravic za trženja krmnega dodatka zahteva spremembo trgovskega imena krmnega dodatka. Vložnik je predložil ustrezne podatke, ki podpirajo njegovo zahtevo.
            
         
               (3)
            
            
               Predlagane spremembe pogojev dovoljenja so povsem upravnega značaja in ne vključujejo nove ocene zadevnega dodatka. Evropska agencija za varnost hrane je bila o zahtevku obveščena.
            
         
               (4)
            
            
               Da bi se omogočilo, da se krmni dodatek lahko trži pod imenom Huvepharma EOOD in pod novim trgovskim imenom, je treba spremeniti pogoje dovoljenja.
            
         
               (5)
            
            
               Uredbo (ES) št. 167/2008 bi zato bilo treba ustrezno spremeniti.
            
         
               (6)
            
            
               Ker ni varnostnih razlogov, ki bi zahtevali takojšnjo uporabo sprememb Uredbe (ES) št. 167/2008, uvedenih s to uredbo, je ustrezno zagotoviti prehodno obdobje, v katerem se lahko porabijo obstoječe zaloge dodatkov ter premiksov in krmnih mešanic, ki vsebujejo dodatek.
            
         
               (7)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 167/2008 se spremeni:
   
               1.
            
            
               v drugem stolpcu se besedna zveza „KRKA, d.d., Novo mesto, Slovenija“ nadomesti s „Huvepharma EOOD, Bolgarija“;
            
         
               2.
            
            
               v tretjem stolpcu se besedna zveza „Kokcisan 120G“ nadomesti s „Huvesal 120 G“.
            
         Člen 2
   Obstoječe zaloge dodatka ter premiksov in krmnih mešanic, ki vsebujejo dodatek, ki so skladne z določbami, ki so se uporabljale pred začetkom veljavnosti te uredbe, se lahko še naprej dajejo na trg in uporabljajo, dokler se ne porabijo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. maja 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 268, 18.10.2003, str. 29.
   
      (2)  Uredba Komisije (ES) št. 167/2008 z dne 22. februarja 2008 o izdaji novega dovoljenja za kokcidiostatik kot krmni dodatek za deset let (UL L 50, 23.2.2008, str. 14).